Държавен вестник, бр. 52, 2013 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  52
23. сключване на неизгодни договори, 
изпиране на пари и усвояване на фондове на 
Европейския съюз чрез измама.“ 
2. Създава се ал. 6:
„(6) Държавна агенция „Национална сигур­
ност“ извършва разследване на престъпления, 
свързани с дейностите по ал. 1.“
§ 3. В чл. 8 се правят следните изменения:
1. В ал. 1 думите „се назначава с указ на 
президента на Република България по пред­
ложение на Министерския съвет“ се заменят 
със „се избира от Народното събрание по 
предложение на министър-председателя“.
2. В ал. 2 думата „двама“ се заменя с 
„трима“.
3. В ал. 3 т. 3 се изменя така:
„3. притежават не по-малко от 8-годишен 
юридически стаж или професионален стаж 
в службите за сигурност – за председателя, 
и не по-малко от 5-годишен юридически 
стаж или професионален стаж в службите за 
сигурност – за заместник-председателите;“.
4. В ал. 4 т. 5 се отменя.
5. Алинеи 5, 6, 7 и 8 се изменят така:
„(5) В случаите по ал. 4 пълномощията 
на председателя се прекратяват с решение 
на Народното събрание по предложение на 
министър-председателя, а на заместник-пред­
седател – с решение на Министерския съвет 
по предложение на председателя на агенцията.
(6) При смърт или предсрочно прекратяване 
на пълномощията на председателя в едноме­
сечен срок от възникване на основанието ми­
нистър-председателят предлага на Народното 
събрание да избере нов председател, който 
довършва мандата.
(7) В случаите по ал. 6, ако в едномесечния 
срок Народното събрание бъде разпуснато, 
срокът спира да тече от датата на разпускането 
и продължава да тече от датата на свикването 
на новото Народно събрание.
(8) В случаите по ал. 6 до избирането на 
нов председател неговите функции се изпъл­
няват от определен от Министерския съвет 
заместник-председател.“
§ 4. Създава се чл. 8а:
„Чл. 8а. (1) След избора председателят на 
Държавна агенция „Национална сигурност“ 
полага пред Народното събрание клетва със 
следното съдържание: „Кълна се при изпъл­
нение на службата да спазвам Конституци­
ята и законите на Република България и да 
изпълнявам добросъвестно служебните си 
задължения, като се ръководя от интересите 
на държавата и принципите на независимост 
и обективност.“
(2) Полагането на клетвата се удостоверява 
с подписването на клетвен лист.“
§ 5. В чл. 10а се правят следните изменения:
1. В ал. 1 думата „главен“ се заменя с 
„административен“.
2. В ал. 2, 3, 4 и 5 навсякъде думата „Глав­
ният“ се заменя с „Административният“.
§ 6. В чл. 16, ал. 1, т. 7 думата „главния“ 
се заменя с „административния“.
§ 7. В чл. 17, ал. 1, т. 9 думата „главния“ 
се заменя с „административния“.
§ 8. В чл. 123, ал. 2 се създава нова т. 3:
„3. задържат лица, за които имат данни, 
че са извършили описаните в чл. 4, ал. 1, 
т. 1 – 23 посегателства, осъществяващи състав 
на престъпления;“.
§ 9. В чл. 124 след думата „предотвратя­
ват“ съюзът „и“ се заменя със запетая, а след 
думата „разкриват“ се добавя „и разследват“.
§ 10. Създава се чл. 124а:
„Чл. 124а. (1) Органите на агенцията могат 
да задържат за срок до 24 часа лице, за което 
има данни, че е извършило престъпление, 
свързано с някоя от дейностите по чл. 4, ал. 1.
(2) На задържаното лице не могат да му 
бъдат ограничавани други права освен правото 
на свободно придвижване.
(3) Когато задържаното лице не владее 
български език, то незабавно се информира 
за основанията за задържането му на разби­
раем за него език.
(4) От момента на задържането му лицето 
има право на защитник.
(5) За задържането съответният орган е 
длъжен незабавно да уведоми лице, посочено 
от задържания.
(6) Задържаното лице може да бъде на­
станено в специално помещение и спрямо 
него могат да бъдат взети мерки за лична 
сигурност, когато поведението му и целите 
на задържането налагат това.
(7) Задържаното лице има право да обжалва 
пред съда законността на задържането. Съдът 
се произнася по жалбата незабавно.
(8) За отвеждане на задържаното лице в 
определеното за задържане място органите 
на агенцията издават писмена заповед.
(9) Органите на агенцията са длъжни неза­
бавно да освободят лицето, когато основанието 
за задържането е отпаднало.“
§ 11. Създава се чл. 125а:
„Чл. 125а. (1) В случаите по чл. 124а и 125 
органите на агенцията могат да извършват 
обиск на лице.
(2) Обиск може да бъде извършен само от 
лице, което принадлежи към пола на обиски­
рания, и по начин, който не уронва неговата 
чест и достойнство.
(3) За всеки извършен обиск органът на 
агенцията съставя протокол.